Presentació de la tesi doctoral a l'Observatori de l'Ebre sobre geomagnetisme a l'Antàrtida a càrrec de Lluís Gaya Piqué
title: Amb el títol “Analysis of the Geomagnetic field in Antartica from near-surface and satellite data” (Anàlisi del camp geomagnètic a l’Antàrtida a partir de dades de superfície i de satèl•lit)
description: El passat divendres 21, el doctorand Lluís Gaya Piqué, va defensar, a la biblioteca de l’Observatori de l’Ebre, la seva tesi doctoral “Analysis of the Geomagnetic field in Antartica from near-surface and satellite data” (Anàlisi del camp geomagnètic a l’Antàrtida a partir de dades de superfície i de satèl•lit). La defensa, en realitzar-se en anglès, comporta que el nou doctor tingui el títol de Doctor Europeu en Física per la Universitat Ramon Llull. El tribunal avaluà la tesi amb la màxima qualificació: Excel•lent Cum Laude. Aquesta és la segona tesi que es llegeix a l’Observatori de l’Ebre des que és Institut Universitari de la Universitat Ramon Llull. El treball s’ha basat en el desenvolupament d’un model regional de camp magnètic de referència per a l’Antàrtida i els mars que l’envolten. El model inclou dades de camp magnètic enregistrades a observatoris antàrtics, dades de sis missions satel•litals, i també mesures obtingudes a través d’un globus estratosféric. Amb aquest model, el Dr. Gaya millora els models actuals de camp magnètic per a l’Antàrtida, amb la qual cosa es pretén obtenir una imatge més realística de la crosta terrestre a través de l’estudi de les anomalies magnètiques, amb totes les implicacions geològiques que se’n deriven. La tesi ha estat codirigida pels doctors Joan Miquel Torta, director de l’Observatori de l’Ebre, i Angelo de Santis, cap de la Unitat de Geomagnetisme de l'Istituto Nazionale di Geofisica e Vulcanologia (INGV) italià, i s’ha realitzat bàsicament durant una estada de tres anys que el Dr. Gaya ha realitzat al INGV a Roma. El Dr. Gaya és col•laborador de l’Observatori des de l’any 1996 i té una gran experiència en campanyes antàrtiques ja que ha efectuat quatre estades a la Base Antàrtica Espanyola Juan Carlos I i el darrer hivern va realitzar una estada d’un mes a la base americana McMurdo, amb una projecte de recerca antàrtica italià. Font: http://www.obsebre.es/php/noticia.php?idnoticia=21
creator: Ajuntament de Roquetes
date: 24/05/2004
language: Català
type: image/jpeg